Vrou wen eis teen valskermklub ná sy seerkryŉ Vrou wat beseer is na sy sonder haar ouers se toestemming gaan valskermspring het, het ŉ hofsaak teen die Witbank Skydiving Club gewen. Die hooggeregshof in Pretoria het Dinsdag bevind die klub is verantwoordelik vir enige skade wat Euleine de Kock (21) teen hulle kan bewys. Beeld berig De Kock was 17 toe sy op 17 Mei 2008 haar linker been gebreek en beserings aan haar rug en nek opgedoen het, ná sy ŉ statiese lynsprong gedoen het. De Kock, wat nou 21 is, eis skadevergoeding van R305 353. Sy het aangevoer die klub en haar instrukteur is vir die kostes verantwoordelik omdat hulle haar toegelaat het om te spring, al was sy minderjarig en nie die nodige toestemming van haar ouers gehad het nie.